Administrația Națională de Meteorologie (ANM) a emis miercuri dimineață, 20 martie, un cod galben de ceață valabil în 8 județe ale țării.
Astfel, până la ora 9, în județele Argeș, Giurgiu, Teleorman, Dâmbovița, Olt, Vâlcea, Gorj și Dolj se va semnala, local, ceață care determină scăderea vizibilității sub 200 m, izolat sub 50 m, ce va favoriza în funcţie şi de condiţiile locale, formarea gheţuşului.
Potrivit sursei citate, în intervalul menționat, temporar vor fi precipitații slabe, sub formă de ninsoare în nordul și centrul Moldovei și mixte în sudul Moldovei, Dobrogea, cea mai mare parte a Munteniei și în sudul și estul Transilvaniei. În Carpații Orientali și Meridionali va ninge local moderat cantitativ (10…15 l/mp) și se va depune strat nou de zăpadă.
Totodată, vor fi intensificări ale vântului cu rafale în general de 40…50 km/h în estul, sud-estul țării și la munte, iar în cursul zilei de marți și în vest.